Πρόσφατα η Μ. Βρετανία μέσω του Υπουργού Πανεπιστημίων, Chris Skidmore, ανακοίνωσε πως όλοι οι πολίτες της ΕΕ που ξεκινούν σπουδές τριτοβάθμιας εκπαίδευσης στην Αγγλία το ακαδημαϊκό έτος 2020/21 θα συνεχίσουν να έχουν τα ίδια δίδακτρα με αυτά των Βρετανών, που αναμένετε να μειωθούν στο εγγύς μέλλον. Θα μπορούν επίσης να εξασφαλίσουν το φοιτητικό δάνειο τόσο για προπτυχιακά όσο και για μεταπτυχιακά προγράμματα άσχετα εάν η Μ. Βρετανία αποχωρήσει από την ΕΕ. Η ανακοίνωση αυτή απλώς συνεχίζει την υφιστάμενη δέσμευση της κυβέρνησης για χρηματοδότηση σπουδαστών σε πολίτες της ΕΕ που ξεκινούν μαθήματα στην Αγγλία το ακαδημαϊκό έτος 2019/20.
Ήδη γίνονται συζητήσεις για τον προσδιορισμό των μελλοντικών διδάκτρων για τους νέους σπουδαστές της ΕΕ μετά το ακαδημαϊκό έτος 2020/21 καθώς η κυβέρνηση προετοιμάζεται για μιαν ομαλή και συμφωνημένη  νέα σχέση με την ΕΕ. Το σίγουρο είναι ότι θα γνωρίζουμε από πολύ νωρίς τις εξελίξεις για τα ακαδημαϊκά δρώμενα για τις χρονιές που θα ακολουθήσουν.